Diari Oficial de la Generalitat Valenciana


Sumari del DOGV 5779, del 06-06-2008 (2008/6407)

Convocatòria de concurs oposició per a la provisió de cinc places d'oficial de gestió parlamentària de Les Corts.
-----------------------------------------------------------------------------------------------------------------

### Dades del document

Número de DOGV
:   5779

Data del DOGV
:   06-06-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/6407


Data del document
:   05-03-2008

Organisme emissor
:   Corts Valencianes

Tipus de document
:   Convocatòria

Descriptors 

:   * concurs administratiu
    * professió administrativa
    * administració regional

Convocatòria de concurs oposició per a la provisió de cinc places d'oficial de gestió parlamentària de Les Corts. [2008/6407]
De conformitat amb el que hi ha establert a l'oferta pública d'ocupació per a l'any 2007, aprovada per la Mesa de Les Corts de 19 de desembre de 2006 (Butlletí Oficial de Les Corts número 258, de data 5 de febrer de 2007), i a fi d'atendre les necessitats de personal de la institució, en exercici de les competències que li atorga l'article 34.1 quart del Reglament de la Cambra i els articles 1, 24 i 31 dels Estatuts de govern i règim interior de les Corts Valencianes, a proposta de la Presidència, la Mesa de les Corts Valencianes, en la sessió realitzada el dia 5 de març de 2008, ha acordat convocar un concurs-oposició per a la provisió de 5 places d'oficial de gestió parlamentària de les Corts Valencianes, que es regirà per les bases següents:
Bases
Primera. Objecte de la convocatòria i normes generals
És objecte de la present convocatòria la selecció de personal, mitjançant el sistema de concurs-oposició, per a la provisió de cinc places d'oficial de gestió parlamentària, vacants en la plantilla de les Corts Valencianes, del grup C, nivell 19.
El nombre de places convocades es podrà ampliar per acord de la Mesa de les Corts Valencianes en el cas que es produesquen vacants noves en les places entre la data de convocatòria i la d'inici de les proves.
D'aquestes places se'n reserven dues per a la seua provisió per promoció interna per funcionaris i funcionàries de les Corts Valencianes amb titulació suficient, d'acord amb el que hi ha establert en l'article 29 dels Estatuts de govern i règim interior de la Cambra.
Els aspirants només podran concórrer per un dels torns. Si les places reservades al torn de promoció interna en aquesta convocatòria queden sense cobrir, s'acumularan a les places destinades al torn d'accés lliure.
La convocatòria es regirà pel que hi ha disposat en les presents bases, i, per al que no hi és previst, s'aplicaran els Estatuts de govern i règim interior de les Corts Valencianes i les normes que s'estableixen en la disposició addicional primera 1 dels Estatuts esmentats.
A l'efecte del que disposa l'article 59.5.b de la Llei 30/1992, de 26 de novembre, de règim jurídic de les administracions públiques i del procediment administratiu comú, es considerarà efectuada la notificació oportuna a les persones interessades mitjançant la publicació als taulers d'anuncis, butlletins oficials que s'estableixen en aquesta convocatòria i en la pàgina web de les Corts Valencianes .
Les persones que obtinguen les places que constitueixen l'objecte de la present convocatòria no podran compatibilitzar-les amb l'exercici d'un segon lloc de treball, càrrec o activitat en el sector públic, ni tampoc amb activitats de caràcter privat, excepte els supòsits d'excepció que s'estableixen en les disposicions vigents en matèria d'incompatibilitats.
Segona. Requisits dels aspirants
1. Condicions generals
Per a ser admès a les proves selectives serà necessari, d'acord amb el que hi ha disposat a l'article 30 dels Estatuts de govern i règim interior de les Corts Valencianes, reunir els requisits següents:
a) Tenir nacionalitat espanyola o ser nacional d'un estat membre de la Unió Europea o nacional d'aquells estats a què, en virtut de tractats internacionals signats per la Unió Europea i ratificats per Espanya, s'aplique la lliure circulació de treballadors en els termes en què aquesta es trobe definida en el Tractat constitutiu de la Unió Europea.
També hi podran participar el cònjuge, els seus descendents i els descendents del cònjuge dels espanyols i dels nacionals d'altres estats membres de la Unió Europea, sempre que no estiguen separats de dret, siguen menors de vint-i-un anys o majors d'aquesta edat que visquen a costa seu.
b) Tenir complits 16 anys d'edat i no excedir, si escau, de l'edat màxima de jubilació forçosa.
c) Estar en possessió del títol de Batxiller o equivalent o tenir complertes les condicions per a obtenir-lo abans de l'acabament del termini de presentació de sol·licituds, o bé, tenir aprovades abans de la data esmentada les proves d'accés a la universitat per a majors de 25 anys. En el cas de titulacions obtingudes en l'estranger haurà d'estar-se en possessió de la documentació que acredite la seua homologació.
d) No trobar-se inhabilitat per a l'exercici de la funció pública per sentència ferma.
e) No haver estat separat del servei públic mitjançant cap expedient disciplinari.
Els aspirants la nacionalitat dels quals no siga l'espanyola hauran d'acreditar, igualment, no estar sotmesos a cap sanció disciplinària o condemna penal que impedesca, en el seu Estat, l'accés a la funció pública.
f) Posseir capacitat funcional per a l'exercici de les tasques.
g) Complir els requisits que s'estableixen en la present convocatòria.
2. Condicions específiques per a ser admès al torn de promoció interna
Per a ser admès al torn de promoció interna, a més de les condicions generals, s'exigirà ser funcionari o funcionària de carrera de les Corts Valencianes.
3. Els candidats i les candidates hauran de reunir aquests requisits en la data en què acabe el termini de presentació de les sol·licituds i mantenir-los durant tot el procés selectiu, fins al moment de la presa de possessió.
Tercera. Adaptacions per a la realització de les proves
El tribunal resoldrà, per a les persones discapacitades que així ho sol·liciten, sobre l'aplicació de les mesures d'adaptació sol·licitades per a la realització de les proves, i demanarà, si ho estima procedent, els dictàmens tècnics que siguen necessaris. A l'efecte, les persones interessades hauran de formular la petició corresponent en la sol·licitud de participació en el present procediment selectiu. Podran sol·licitar les mesures d'adaptació que necessiten d'acord amb la classificació següent.
1. Eliminació de barreres arquitectòniques i taula adaptada a la cadira de rodes.
2. Ampliació del temps de durada de l'exercici. Hauran d'acompanyar un certificat expedit per l'òrgan oficial competent que especifique el diagnòstic i el temps (nombre de minuts) d'ampliació que sol·licita.
3. Augment de la grandària dels caràcters de l'examen, per dificultat de visió.
4. Necessitat d'intèrpret, a causa de sordesa.
5. Sistema Braille d'escriptura, per a persones invidents.
6. Altres, especificant quines.
Si en el desenvolupament de les proves se suscitaren al tribunal dubtes raonables sobre la compatibilitat funcional d'un aspirant, podrà demanar el dictamen corresponent de la Comissió Mixta de Discapacitats, i en aquest cas l'aspirant podrà participar condicionalment en el procés selectiu i la resolució definitiva sobre l'admissió o l'exclusió de les proves quedarà en suspens fins a la recepció del dictamen.
Quarta. Sol·licituds
1. Drets d'examen
Els drets d'examen seran de 13,76 euros i s'ingressaran en Bancaixa UOD 5160 0004 66 4893860781, de la qual és titular les Corts Valencianes. El pagament de la taxa s'acreditarà mitjançant el justificant oportú.
La falta de justificació de l'abonament dels drets d'examen determinarà l'exclusió de l'aspirant.
Les persones amb discapacitat igual o superior al 33% estan exemptes del pagament dels drets d'examen. Aquests aspirants hauran de presentar una certificació de la conselleria de Benestar Social o dels òrgans competents d'altres administracions públiques que acredite una discapacitat igual o superior al 33%.
Així mateix estan exempts del pagament els membres de famílies nombroses de categoria especial. Els membres de famílies nombroses de categoria general gaudiran d'una bonificació del 50% de la taxa. En ambdós casos hauran d'adjuntar el títol de família nombrosa en vigor, expedit per l'òrgan competent de la conselleria de Benestar Social o pels òrgans competents d'altres administracions públiques.
També estaran exemptes del pagament les persones en situació de desocupació, amb la presentació prèvia de l'acreditació corresponent.
Procedirà la devolució de les taxes per drets d'examen únicament en els supòsits i els procediments prevists en l'article 9 del Decret legislatiu 1/2005, de 25 de febrer, de la conselleria d'Economia, Hisenda i Ocupació, pel qual s'aprova el text refós de la Llei de taxes de la Generalitat.
2. Presentació de sol·licituds
Els qui vulguen prendre part en aquest concurs-oposició hauran de presentar o trametre la sol·licitud (segons el model que figura en l'annex II), dirigida a la Molt Excel·lent Senyora Presidenta de les Corts Valencianes, en el Registre de la institució, carrer de la Llibertat, 5, de València, o en la forma establerta en l'article 38.4 de la Llei de règim jurídic de les administracions públiques i del procediment administratiu comú, en el termini de 20 dies hàbils, comptats a partir de l'endemà de la publicació d'aquesta convocatòria en el Butlletí Oficial de Les Corts i en el Diari Oficial de la Comunitat Valenciana.
En la sol·licitud es farà declaració expressa del torn pel qual s'opta (lliure o promoció interna) i es manifestarà de manera clara i expressa el compliment dels requisits establerts en la base segona d'aquesta convocatòria.
Els aspirants de nacionalitat espanyola acompanyaran a la sol·licitud una fotocòpia del document nacional d'identitat.
Els aspirants que no tinguen la nacionalitat espanyola i tinguen dret a participar hauran d'acompanyar a la sol·licitud, segons siga procedent, els documents següents: fotocòpia compulsada del corresponent document d'identitat o passaport i de la targeta de resident comunitari o de familiar de resident comunitari en vigor, o, si escau, de la targeta temporal de resident comunitari o de treballador comunitari en vigor. Així mateix, hauran de presentar declaració jurada o promesa d'aquest que no està separat de dret del seu cònjuge i, si escau, del fet que l'aspirant viu a costa seu o està a càrrec seu.
A la sol·licitud s'acompanyarà un currículum, que consistirà en una relació dels mèrits que s'al·leguen per a la fase de concurs, i que es realitzarà seguint l'ordre previst en el barem que figura en la base sisena apartat 2 d'aquesta convocatòria. Únicament es valoraran els mèrits que puguen ser acreditats fins a la data de finalització del termini de presentació de sol·licituds. No es presentaran els documents acreditatius dels mèrits fins al moment assenyalat en la base sisena apartat 2 citada.
La presentació de la sol·licitud per a participar en aquesta convocatòria suposa l'acceptació de les presents bases.
Els aspirants que no tinguen la nacionalitat espanyola i, d'acord amb la base cinquena, estiguen exempts de la realització de la prova de castellà, hauran de presentar, junt amb la sol·licitud, una fotocòpia compulsada del diploma superior d'espanyol com a llengua estrangera establert en el Reial decret 826/1988, de 20 de juliol, modificat i complementat pel Reial decret 1/1992, de 10 de gener, o del certificat d'aptitud en espanyol per a estrangers expedit per les escoles oficials d'idiomes o una fotocòpia d'una titulació acadèmica espanyola expedida per l'òrgan oficial competent al territori espanyol.
Cinquena. Admissió de candidats
Els aspirants queden vinculats a les dades que hagen fet constar en les sol·licituds, i únicament poden demanar-ne la modificació per mitjà d'un escrit motivat, dins del termini establert en la base quarta.
Acabat el termini de presentació d'instàncies, per una resolució de la Presidència de les Corts Valencianes s'aprovarà la relació de persones admeses i excloses, que es publicarà en el Butlletí Oficial de Les Corts i s'hi assenyalarà, conforme a l'article 71 de la Llei de règim jurídic de les administracions públiques i del procediment administratiu comú, el termini de 10 dies hàbils, comptats a partir del següent al de la publicació de la relació provisional de persones admeses i excloses, per a esmenar els defectes en què haja incorregut la persona interessada o, si escau, el d'al·legacions per a les persones excloses de la llista.
En tot cas, a fi d'evitar errors i, en el supòsit que es produesquen, possibilitar-ne l'esmena dins del termini i en la forma escaient, els aspirants comprovaran no sols que no figuren recollits en la relació provisional de persones admeses i excloses sinó, a més, que els seus noms i dades consten correctament en les relacions pertinents de persones admeses.
Acabat el dit termini, i vistes les reclamacions i esmenats els defectes, si escau, es dictarà una resolució de la Presidència de les Corts Valencianes que aprove la llista definitiva d'aspirants admesos i exclosos a la realització de les proves, tant dels que opten pel torn lliure com per promoció interna, la qual serà publicada en el Butlletí Oficial de Les Corts i en la pàgina web de les Corts Valencianes .
Prova de coneixement del castellà
Prova de coneixement del castellà per als aspirants que no tinguen la nacionalitat espanyola i el seu coneixement d'aquesta llengua no es deduesca del seu origen:
Amb caràcter previ a la realització de les proves de la fase d'oposició, els aspirants que no tinguen la nacionalitat espanyola hauran d'acreditar el coneixement del castellà mitjançant la realització d'una prova, en què es comprovarà que tenen un nivell adequat de comprensió i expressió oral i escrita en aquesta llengua.
El contingut d'aquesta prova s'ajustarà al que hi ha disposat en el Reial decret 826/1988, de 20 de juliol (BOE de 29 juliol de 1988), pel qual s'estableixen diplomes acreditatius del coneixement de l'espanyol com a llengua estrangera.
La prova es qualificarà d'«apte» i «no apte», i serà necessari obtenir la valoració d'«apte» per a passar a realitzar les proves de la fase d'oposició.
El lloc i la data de realització d'aquesta prova es determinarà mitjançant una resolució de la Presidència de les Corts Valencianes i es donarà a conèixer a les persones interessades en la mateixa resolució mitjançant la qual es faça pública la llista definitiva de persones admeses i excloses.
Queden eximides de realitzar aquesta prova les persones que estiguen en possessió del diploma superior d'espanyol com a llengua estrangera establert pel Reial decret 826/1988, de 20 de juliol, modificat i completat pel Reial decret 1/1992, de 10 de gener, o del certificat d'aptitud en espanyol per a estrangers expedit per les escoles oficials d'idiomes, o que acrediten estar en possessió d'una titulació acadèmica espanyola expedida per l'òrgan oficial competent al territori nacional.
Sisena. Procediment de selecció
El procediment de selecció dels aspirants constarà de les fases següents, que podran realitzar-se simultàniament per als torns lliure i de promoció interna:
- Fase d'oposició.
- Fase de concurs.
1. Fase d'oposició
La fase d'oposició consistirà en la realització dels exercicis que s'indiquen a continuació, dels quals el primer, el segon i el tercer tindran caràcter obligatori i eliminatori, i el quart serà voluntari i no eliminatori.
Primer exercici. Serà de caràcter teòric i consistirà a contestar per escrit, durant un temps mínim de 80 minuts i màxim de 100 minuts, a determinar pel tribunal, un qüestionari de 80 preguntes de tipus test amb quatre respostes alternatives, de les quals només una serà correcta, sobre els temes del programa que figuren en l'annex I.
Aquest exercici serà eliminatori i serà qualificat de 0 a 10 punts, i serà necessari obtenir un mínim de 5 punts per a poder passar a l'exercici següent.
Sistema de correcció: el nivell de coneixements mínims exigits per a aconseguir 5 punts serà fixat pel tribunal amb caràcter previ a la seua realització. Les contestacions errònies es valoraran negativament amb una penalització equivalent a un terç del valor de cada contestació correcta i les contestacions en blanc no puntuaran. La fórmula de correcció serà:
Respostes correctes netes = nombre d'encerts - (nombre d'errors / 3)
Establertes les respostes correctes netes, es convertiran en puntuacions finals mitjançant una distribució proporcional, en funció del nombre de respostes correctes netes que, segons allò acordat pel tribunal, té caràcter de mínim.
Segon exercici. Consistirà en l'exposició per escrit, durant un temps màxim de 2 hores, de dos temes trets a sort pel tribunal entre els que constitueixen el programa establert en l'annex I A. Posteriorment, l'exercici serà llegit davant el tribunal; per a fer això, aquest exercici s'ajustarà a les normes següents: una vegada que els opositors i les opositores hagen acabat d'escriure, introduiran les quartilles o els fulls que hagen redactat en un sobre, la solapa del qual signarà l'interessat junt al president o la presidenta i el secretari o la secretària del tribunal, sota la custòdia del qual quedaran els sobres. Quan corresponga, d'acord amb les bases de la convocatòria, l'opositor obrirà el sobre signat per ell davant el tribunal i procedirà a la lectura dels fulls que haja redactat. Els opositors que no complesquen amb el que hi ha prescrit en aquesta norma perdran tots els seus drets.
Aquest exercici serà eliminatori i es qualificarà de 0 a 10 punts, i serà necessari obtenir un mínim de 5 punts per a passar a l'exercici següent.
Tercer exercici. Consta de dues parts.
Primera part: Consistirà en la transcripció literal d'un text en castellà i valencià proposat pel tribunal, en un temps màxim de 15 minuts. Es valorarà preferentment la fidelitat, la velocitat i la netedat de la transcripció.
El text es transcriurà en un ordinador personal mitjançant un programa de tractament de textos. Els aspirants disposaran de 10 minuts previs a la realització de l'exercici per a fer pràctiques amb l'ordinador.
L'exercici es lliurarà al tribunal una vegada imprès per l'aspirant en el paper que se li facilite.
Segona part: Consistirà a efectuar la correcció del text que s'ha transcrit anteriorment en un temps màxim de 15 minuts. De la mateixa manera que la primera part de l'exercici, aquesta segona part es lliurarà al tribunal una vegada impresa per l'aspirant en el paper que se li facilite.
Aquest exercici es qualificarà amb 10 punts, i en quedaran exclosos els qui no arriben a un mínim de 6 punts.
Quart exercici. Consistirà en la traducció del castellà al valencià d'un text proposat pel tribunal, durant un temps màxim de 30 minuts. Aquest exercici tindrà caràcter voluntari no eliminatori.
Aquest últim exercici es qualificarà de 0 a 5 punts.
Al final dels exercicis primer, segon i tercer es farà pública una relació dels aspirants aprovats, amb l'expressió de la puntuació aconseguida.
Al final del quart exercici es farà pública una relació dels aspirants en què conste la puntuació obtinguda.
Qualificació de la fase d'oposició: es determinarà per la suma aritmètica de les qualificacions obtingudes en cadascun dels exercicis esmentats. A continuació es configurarà una llista per cada torn, ordenada per puntuació de major a menor, que contindrà tots els aspirants que han superat els exercicis de la fase d'oposició, d'acord amb els criteris establerts en les bases d'aquesta convocatòria.
Desenvolupament dels exercicis
La resolució de la Presidència de les Corts Valencianes que eleve a definitives les llistes de persones admeses i excloses, tant de les que opten pel torn lliure com per promoció interna, indicarà la data, el lloc i l'hora de la prova de castellà, si escau, i també de començament del primer exercici, que s'anunciarà al tauler d'anuncis de les Corts Valencianes i a la pàgina web ; així mateix, es publicarà en el Butlletí Oficial de Les Corts amb una antelació no inferior a quinze dies hàbils. En tot cas, el primer exercici no s'iniciarà abans de tres mesos des de l'última publicació de la convocatòria.
En la mateixa resolució s'indicarà l'ordre de crida dels aspirants, que serà, de conformitat amb la Resolució de la conselleria de Justícia, Interior i Administracions Públiques, de 4 de maig de 2007, per ordre alfabètic de cognoms començant per la lletra U.
L'anunci de la realització dels exercicis restants es farà públic pel tribunal en la seu de les Corts Valencianes i en la pàgina web amb una antelació de 48 hores com a mínim.
Les persones aspirants seran convocades per a cada exercici en crida única.
Els aspirants hauran de tenir en compte en tot moment les instruccions dels membres del tribunal o del personal ajudant o assessor durant la realització dels exercicis, per tal de desenvolupar-los adequadament. Qualsevol alteració en el desenvolupament normal dels exercicis per part d'un aspirant quedarà reflectida en l'acta corresponent; aquest aspirant podrà continuar el desenvolupament de l'exercici amb caràcter condicional fins que el tribunal resolga sobre l'incident.
Abans de l'inici de cada exercici, i sempre que s'estime convenient durant el seu desenvolupament, els membres del tribunal, els ajudants o els assessors comprovaran la identitat dels aspirants mitjançant la presentació del document d'identitat o document equivalent per als nacionals d'altres estats a què fa referència la base segona, o del resguard amb fotografia, el passaport o el permís de conduir, sense que per a l'efecte siguen vàlides les fotocòpies compulsades dels documents esmentats. L'incompliment d'aquest requisit per algun aspirant determinarà la seua exclusió de la realització de les proves.
En el cas de familiars d'espanyols o nacionals dels altres estats membres de la Unió Europea hauran d'acreditar el vincle.
Els aspirants perdran els seus drets si es presenten als llocs de realització quan ja s'han iniciat les proves o no hi assisteixen, encara que es dega a causes justificades.
D'acord amb el Reial decret 192/1988, de 4 de març, durant la realització dels exercicis no és permès fumar als llocs on es realitzen.
Els aspirants podran utilitzar, en el desenvolupament de les proves selectives, qualsevol de les llengües oficials a la Comunitat Valenciana.
El president o la presidenta del tribunal adoptarà les mesures oportunes per a garantir que els exercicis de la fase d'oposició siguen corregits sense que es conega la identitat dels aspirants.
2. Fase de concurs
Finalitzada la fase d'oposició, junt amb el resultat de l'últim exercici de la fase d'oposició, el tribunal exposarà al públic al tauler d'anuncis de les Corts Valencianes i a la pàgina web , per a cada torn, la relació dels aspirants que, per haver superat tots els exercicis eliminatoris, han de passar a la fase de concurs, i els citarà perquè en el termini de deu dies hàbils presenten la sol·licitud (segons el model que figura en l'annex II) dirigida a la Molt Excel·lent Senyora Presidenta de les Corts Valencianes, en el Registre de la Cambra, acompanyant la documentació acreditativa amb els mèrits i l'experiència prevists en la convocatòria que s'hagen detallat en el currículum presentat junt amb la sol·licitud de participació en el concurs-oposició, d'acord amb el que hi ha previst en la base quarta. Si els mèrits que s'al·leguen ja consten en el Departament de Gestió de Personal de les Corts Valencianes, únicament serà necessari citar-los en el currículum, sense aportar els documents corresponents. Només es valoraran els mèrits al·legats en el currículum.
Desenvolupament del concurs:
Finalitzat el termini de presentació de la documentació, el tribunal es reunirà a l'efecte de baremar els mèrits al·legats i acreditats degudament, que es classificaran i puntuaran pel tribunal d'acord amb el barem següent:
a) Haver exercit una plaça anàloga en aquest o altre parlament o en administracions o institucions públiques, 0,02 punts per mes, fins a un màxim de 3 punts.
b) Mèrits acadèmics i títols professionals que tinguen relació amb la plaça a ocupar, puntuant especialment els que facen referència a coneixements de tractament de textos, maneig d'ordinadors, mecanografia, etc., fins a un màxim de 2 punts.
c) Assistència a cursos de formació i perfeccionament que tinguen relació amb temes de caràcter general de l'administració pública, o bé amb la plaça que s'ha d'ocupar, organitzats per centres oficials, fins a un màxim de 2 punts.
d) Altres mèrits: Es tindran en compte els coneixements d'idiomes de la Unió Europea, acreditats documentalment, a raó de 0,20 punts per curs aprovat, fins a un màxim de 2 punts.
e) Es valoraran els coneixements de valencià fins a un màxim de 2 punts, quan s'acredite estar en possessió del títol, del certificat o de l'homologació corresponents expedits per la Junta Qualificadora de Coneixements de Valencià, d'acord amb l'escala següent:
1. Coneixements de valencià; es valorarà fins a un màxim d'1,50 punts:
Certificat de grau superior de coneixements de valencià: 1,50 punts.
Certificat de grau mitjà de coneixements de valencià: 1,00 punts.
Certificat de grau elemental de coneixements de valencià: 0,50 punts.
Certificat de coneixements orals de valencià: 0,25 punts.
Es valorarà únicament el nivell superior de coneixements acreditat.
2. Certificats de capacitació tècnica; es valorarà fins a un màxim de 0,50 punts:
Certificat de capacitació tècnica del valencià en l'especialitat de correcció de textos: 0,50 punts.
Certificat de capacitació tècnica del valencià en l'especialitat de llenguatge administratiu: 0,25 punts.
Certificat de capacitació tècnica del valencià en l'especialitat de llenguatge als mitjans de comunicació: 0,25 punts.
Justificació dels mèrits
La justificació dels mèrits recollits en el barem anterior es realitzarà per qualsevol mitjà de prova admès en dret, i en particular:
- Per a títols acadèmics, original o fotocòpia compulsada.
- Per a serveis prestats en administracions o institucions públiques, certificació expedida per l'òrgan competent.
- Per a tots els idiomes i títols es requerirà la certificació del centre docent corresponent o de l'organisme oficial competent.
La qualificació final del concurs s'obtindrà amb la suma aritmètica de les puntuacions atorgades a cadascun dels apartats del barem.
Una vegada baremats els mèrits, el tribunal exposarà al públic la llista d'aspirants, per a cada torn, amb la puntuació obtinguda en la fase de concurs, desglossada en els distints apartats del barem, i també la dels aprovats i aprovades amb la seua puntuació total, computada segons el que hi ha previst en el punt 2 d'aquesta base sisena, i se'ls concedirà un termini de deu dies hàbils perquè formulen les reclamacions i les esmenes que estimen pertinents amb relació a l'aplicació del barem.
Qualificació final del concurs-oposició
Resoltes les possibles al·legacions i esmenes, el tribunal, mitjançant un anunci, publicarà en la seu de les Corts Valencianes i en la pàgina web , per a cada torn, la relació definitiva d'aspirants aprovats pel seu ordre de puntuació total.
La qualificació final del concurs-oposició es determinarà per la suma aritmètica dels punts obtinguts en la fase de concurs i en la d'oposició.
Els casos d'empat que es produesquen es dirimiran de la manera següent: es tindrà en compte, en primer lloc, la puntuació major obtinguda en la fase d'oposició i, si persisteix l'empat, es dirimirà per la puntuació major obtinguda en els distints apartats del barem del concurs, pel mateix ordre en què hi figuren. En cas de persistir l'empat caldrà ajustar-se a la puntuació major obtinguda en el segon exercici. Si encara persisteix l'empat, es dirimirà per ordre alfabètic del primer cognom dels aspirants empatats. L'ordre esmentat s'inicia per la lletra U, segons el sorteig realitzat el dia 4 de maig de 2007.
Setena. Tribunal
La Presidència de la Cambra ordenarà la publicació del tribunal qualificador que ha de jutjar el concurs-oposició en el Butlletí Oficial de Les Corts i en la pàgina web , amb una antelació mínima d'un mes a la data de començament de les proves.
El tribunal qualificador, que serà designat per la Mesa de les Corts Valencianes, estarà compost de la manera següent:
President o presidenta: La presidenta de les Corts Valencianes o el vicepresident o la vicepresidenta en qui delegue.
Vocals:
- Dos membres de la Mesa de les Corts Valencianes de diferent grup parlamentari.
- El lletrat major.
- Un funcionari o una funcionària de les Corts Valencianes pertanyent al grup C o superior, designat per la Mesa oït el Consell de Personal.
- Un representant del Consell de Personal, que actuarà amb veu i sense vot.
- El secretari o la secretària, que serà un funcionari o funcionària de les Corts Valencianes, nomenat per la Mesa, que actuarà als efectes amb veu i sense vot.
El tribunal quedarà constituït, a més, pels suplents respectius que, simultàniament amb els titulars, hauran de designar-se.
En el cas que es produesca la pèrdua de les condicions en virtut de les quals s'ha efectuat el nomenament dels membres del tribunal, posteriorment a aquest nomenament, la Mesa de les Corts Valencianes podrà procedir a la consegüent substitució del membre de què es tracte, la qual serà publicada en el Butlletí Oficial de Les Corts i en la pàgina web .
El tribunal podrà utilitzar sota la seua direcció ajudants o col·laboradors per a agilitar les proves. Així mateix podrà disposar la incorporació al seu treball d'assessors especialistes, per a les proves que considere convenients; aquests assessors limitaran la seua actuació a l'exercici de l'especialitat tècnica pròpia, i en cap cas no tindran vot.
Els membres del tribunal, com també els assessors, hauran d'abstenir-se d'intervenir i podran ser recusats pels interessats quan hi concórrega alguna circumstància de les previstes en els articles 28 i 29 de la Llei de règim jurídic de les administracions públiques i del procediment administratiu comú.
Així mateix, hauran d'abstenir-se'n aquells que hagueren realitzat tasques de preparació d'oposicions dels aspirants en els cinc anys anteriors a la publicació d'aquesta convocatòria.
El tribunal no podrà constituir-se ni actuar sense l'assistència almenys de cinc dels seus membres, titulars o suplents indistintament.
El funcionament del tribunal s'adaptarà al que hi ha establert per als òrgans col·legiats en la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.
Corresponen al tribunal les funcions relatives a la determinació concreta del contingut dels exercicis i a la qualificació dels aspirants, tant en la fase de concurs com en la d'oposició, com també, en general, l'adopció de totes les mesures que siguen precises amb vista al desenvolupament correcte de les proves selectives, per a la qual cosa disposarà de la facultat d'interpretació de les presents bases.
El tribunal, a l'efecte d'indemnitzacions per assistència a les sessions, es regirà d'acord amb el que hi ha disposat en el Decret 24/1997, d'11 de febrer, del govern valencià, sobre indemnització per raó del servei i gratificacions per serveis extraordinaris, i en l'Ordre de 23 de juliol de 1998 (DOGV del 15 de setembre de 1998), de desenvolupament; l'acord de la Mesa sobre el pressupost de Les Corts per a l'any 2008, i la normativa que es puga publicar en actualització de l'anterior.
A l'efecte de comunicacions i de qualsevol altra incidència el tribunal tindrà la seu al Palau de les Corts Valencianes, al carrer de la Llibertat, 5, de València.
Vuitena. Relació definitiva i presentació de documents
Finalitzat el concurs-oposició, es farà pública la llista de les opositores i els opositors aprovats, per cada torn, per ordre de puntuació total, que s'elevarà a la Mesa de les Corts Valencianes amb la proposta de nomenament corresponent.
El tribunal no podrà aprovar ni declarar que ha superat el concurs-oposició un nombre d'aspirants superior al de places convocades, tenint en compte per al torn lliure allò que hi ha previst en la base primera.
La llista definitiva s'exposarà al tauler d'anuncis de les Corts Valencianes i es publicarà en el Butlletí Oficial de Les Corts i en la pàgina web de les Corts Valencianes .
Els aspirants proposats pel tribunal per a ocupar la plaça hauran de presentar en el Departament de Gestió de Personal, dins del termini de vint dies hàbils comptats a partir que es faça pública en el Butlletí Oficial de Les Corts la llista de les persones aprovades, els documents següents:
1) Certificat de naixement, expedit pel Registre Civil corresponent, o fotocòpia compulsada del DNI o document equivalent per als nacionals d'altres estats a què fa referència la base segona.
2) Certificat mèdic acreditatiu de no patir cap malaltia o defecte físic que impedesca l'exercici de les funcions corresponents, expedit pel centre competent de la Direcció Territorial de Sanitat de la conselleria de Sanitat o pels organismes competents d'altres comunitats autònomes.
3) Fotocòpia compulsada del títol acadèmic exigible segons el que hi ha establert en la base segona de la present convocatòria, o certificació acadèmica que acredite haver realitzat tots els estudis per a l'obtenció del títol. En el cas de titulacions obtingudes en l'estranger, fotocòpia compulsada de la credencial que acredite l'homologació que corresponga.
4) Declaració jurada o promesa de no haver estat separat del servei públic mitjançant expedient disciplinari ni trobar-se inhabilitat penalment per a l'exercici de la funció pública.
Els aspirants que no tinguen la nacionalitat espanyola hauran de presentar una declaració jurada o una promesa de no estar sotmesos a cap sanció disciplinària o condemna penal que impedesca en el seu Estat l'accés a la funció pública.
Novena. Nomenament i adscripció
Transcorregut el termini de presentació de la documentació i una vegada comprovada la conformitat dels documents presentats, la Mesa formularà el nomenament corresponent, que serà publicat en el Butlletí Oficial de Les Corts, en la pàgina web de les Corts Valencianes i notificat a les persones interessades.
Aquestes hauran d'incorporar-se al servei de les Corts Valencianes en el termini de vint dies hàbils, comptats a partir de la notificació.
Els aspirants seleccionats que dins del termini establert, i excepte casos de força major, no presenten la documentació acreditativa, o si d'aquesta documentació es dedueix que no tenen algun dels requisits exigits, no podran ser nomenats funcionaris o funcionàries de les Corts Valencianes, sense perjudici de la responsabilitat en què pogueren haver incorregut per falsedat en la sol·licitud de participació. La plaça no ocupada per l'aspirant que no presente la documentació quedarà vacant.
Les persones nomenades ho són amb caràcter provisional per un període de sis mesos, d'acord amb el que hi ha previst en l'article 33 dels Estatuts de govern i règim interior de les Corts Valencianes; superat el període de pràctiques, seran nomenades, si escau, funcionaris o funcionàries de les Corts Valencianes.
L'adscripció dels funcionaris o funcionàries que superen les proves selectives als llocs de treball vacants d'oficial de gestió parlamentària afectats per la convocatòria s'efectuarà atenent l'elecció que realitzen, per ordre de qualificació, els opositors que ingressen en el torn de promoció interna i, seguidament, els que ingressen pel torn lliure.
Desena. Borsa de treball
A la finalització del procés selectiu la Mesa de les Corts Valencianes procedirà a la constitució de la borsa de treball de conformitat amb l'article tercer del Reglament per a la selecció de personal interí de les Corts Valencianes (DOCV número 4.502, de 19 de maig de 2003).
Onzena. Recursos
Contra les actuacions del tribunal es podrà interposar recurs davant la Mesa de les Corts Valencianes, en el termini d'un mes comptat a partir de l'endemà de la seua publicació o notificació, segons el que hi ha previst en l'article 66 dels Estatuts de govern i règim interior de les Corts Valencianes, i també en l'article 114 de la Llei de règim jurídic de les administracions públiques i del procediment administratiu comú, modificada per la Llei 4/1999, de 13 de gener.
La Mesa de les Corts Valencianes completa el contingut de les bases precitades i adopta la resolució definitiva en totes les qüestions que se'n deriven de l'aplicació.
La present convocatòria, les bases i tots els actes administratius que siguen dictats en el seu desenvolupament, excepte les actuacions del tribunal, podran ser impugnats per les persones interessades mitjançant la interposició del recurs contenciós administratiu en el termini de dos mesos comptats des de l'endemà de la seua publicació, davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb els articles 10.1.c i 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, podrà interposar-se potestativament un recurs de reposició davant el mateix òrgan que va dictar l'acte que es recorre, en el termini d'un mes comptat des de l'endemà de la seua publicació, o qualsevol altre recurs que estime procedent.
Tot això es publica per al coneixement general, de conformitat amb el que hi ha establert en l'article 95.1 del Reglament de les Corts Valencianes.
Palau de les Corts Valencianes
València, 5 de març de 2008.- La presidenta: María Milagrosa Martínez Navarro. El secretari segon: Antoni Such Botella.
ANNEX I
A
Tema 1. La Constitució: idea general. La Constitució espanyola de 1978. Principis bàsics. La reforma de la Constitució.
Tema 2. Els drets i deures fonamentals en la Constitució espanyola. En especial el dret d'associació política i sindical. Igualtat i discriminació. El Defensor del Poble.
Tema 3. Els òrgans constitucionals. El cap d'Estat i les seues formes. La Corona en la Constitució Espanyola. Les funcions constitucionals del Rei. La sanció de les lleis.
Tema 4. Les Corts Generals. Les cambres: composició, atribucions i funcionament. Elaboració de les lleis. Institucions que en depenen. Els tractats internacionals en la Constitució espanyola.
Tema 5. El Govern i l'administració. Relacions entre el Govern i les Corts Generals en la Constitució espanyola.
Tema 6. La Unió Europea. Els tractats fundacionals i els tractats d'adhesió posteriors. Institucions: el Consell, el Parlament, la Comissió, el Tribunal de Justícia. Efectes de la integració europea sobre l'organització de l'Estat espanyol.
Tema 7. El sistema d'autonomies de la Constitució espanyola. El procés autonòmic valencià.
Tema 8. L'Estatut d'Autonomia de la Comunitat Valenciana. Característiques generals. Reforma de l'Estatut. Les institucions de la Generalitat.
Tema 9. La Sindicatura de Comptes. El Síndic de Greuges. El Consell Valencià de Cultura. El Consell Jurídic Consultiu. L'Acadèmia Valenciana de la Llengua. El Comitè Econòmic i Social. El Tribunal Superior de Justícia de la Comunitat Valenciana.
Tema 10. El President de la Generalitat: les seues funcions.
Tema 11. El Consell: composició, estructura i funcions.
Tema 12. Les Corts. Sistema electoral. Composició i funcions.
Tema 13. La Presidència i els òrgans de govern de Les Corts. El President: elecció i funcions. La Mesa: composició i funcions. La Junta de Síndics. La Diputació Permanent.
Tema 14. Les comissions parlamentàries. Concepte, composició i classes. La Mesa de la Comissió. Elecció, composició i funcions.
Tema 15. La funció legislativa de Les Corts. La iniciativa legislativa i les seues classes. Les esmenes. Retirada de projectes i proposicions de llei. Promulgació i publicació.
Tema 16. El procediment legislatiu. Les seues diferents fases. Especialitats en el procediment.
Tema 17. Funció financera i pressupostària. La Llei de pressuposts.
Tema 18. La funció de control. Concepte. Preguntes. Interpel·lacions. Les comissions d'investigació.
Tema 19. La investidura, la moció de censura i la qüestió de confiança.
Tema 20. La funció d'impuls: proposicions no de llei, mocions i resolucions.
Tema 21. Els grups parlamentaris. El grup mixt. El diputat no adscrit.
Tema 22. L'Estatut del diputat. Accés, suspensió i pèrdua de la condició de diputat. Drets, deures i prerrogatives: concepte, significat i límits.
Tema 23. Els Estatuts de govern i règim interior de les Corts Valencianes. Organització dels serveis. Òrgans competents en matèria de personal. Drets i deures dels funcionaris de Les Corts. Accés i provisió dels llocs de treball de Les Corts. Acord de condicions de treball del personal de Les Corts.
Tema 24. El text refós de la Llei de funció pública valenciana: àmbit d'aplicació. L'Estatut bàsic de l'empleat públic: àmbit d'aplicació. Adquisició i pèrdua de la condició de funcionari. Situacions administratives. Accés, promoció, millora d'ocupació i carrera administrativa. Provisió dels llocs de treball.
Tema 25. L'acte administratiu. Concepte, elements i classes.
Tema 26. Eficàcia i validesa de l'acte administratiu. Motivació i notificació. El silenci administratiu.
Tema 27. La Llei de règim jurídic de les administracions públiques i del procediment administratiu comú. Àmbit d'aplicació. Els interessats en el procediment administratiu. Abstenció i recusació.
Tema 28. Termes i terminis en el procediment administratiu. Recepció i registre de documents.
Tema 29. Idees generals sobre la iniciació, ordenació, instrucció i terminació del procediment administratiu. L'audiència de l'interessat. Els informes.
Tema 30. Recursos ordinaris i de revisió. El recurs contenciós administratiu: actes impugnables. Especial referència als terminis per a la interposició dels recursos.
Tema 31. Els contractes administratius. Naturalesa, caràcters i classes. Formes de contractació.
Tema 32. El pressupost: concepte i classes. Els crèdits pressupostaris. L'ordenació de la despesa i del pagament. Òrgans competents, fases i documents.
Tema 33. L'atenció al públic: acollida i informació a l'administrat. Els drets dels ciutadans enfront de l'administració. Dret d'accés a arxius. Registres, dret d'accés a registres.
B
Tema 1. Conceptes informàtics bàsics. Maquinari i programari. Sistema operatiu. Programes d'aplicació. Perifèrics. Connectivitat. Utilització d'ordinadors en xarxa: usuaris en xarxa i recursos compartits.
Tema 2. L'aplicació de les ferramentes informàtiques en la gestió administrativa. Conceptes bàsics. Processadors de text (Microsoft Word). Fulls de càlcul (Microsoft Excel). Agendes electròniques (Microsoft Outlook).
Tema 3. Estructures d'emmagatzemament de dades. Fitxers. Bases de dades: concepte, característiques i objectius d'un sistema de gestió de bases de dades.
Tema 4. Missatgeria electrònica. Concepte. Avantatges. Parts d'un missatge. Gestió de missatges: carpetes. Comptes de correu: protocols d'accés (POP3, IMAP). Webmail.
Tema 5. Internet. Concepte. Àmbit. Navegadors. Ferramentes de cerca.
Tema 6. Seguretat informàtica. Perills d'Internet. Protecció contra virus. Protecció de contrasenyes i dades. LOPD (Llei orgànica de protecció de dades de caràcter personal): conceptes generals.